Էլիաս Ռիկարդո Ֆիգերոա Բրանդեր

Էլիաս Ռիկարդո Ֆիգերոա Բրանդեր (իսպ.՝ Elías Ricardo Figueroa Brander, հոկտեմբերի 25, 1946(1946-10-25), Վալպարաիսո, Չիլի), չիլիացի ֆուտբոլիստ, պաշտպան։ Մեծագույն ֆուտբոլիստներից մեկն իր երկրի պատմության մեջ։ Մասնակցել է աշխարհի երեք առաջնությունների (1966, 1974 և 1982): Ֆիգերոան 1970-ական թվականներին աշխարհի լավագույն ֆուտբոլիստներից էր, երբ, լինելով Բրազիլական «Ինտերնասիոնալի» խաղացող, երեք անգամ անընդմեջ ճանաչվել է Հարավային Ամերիկայի լավագույն ֆուտբոլիստ (1974-1976)։ Նաև հանդես է եկել ուրուգվայական «Պենյառոլում»։


== Կենսագրություն ==

Կարիերան սկսել է «Ունիոն լա Կալերա» համեստ ակումբում։ 1967-1972 թվականներին հանդես է եկել 1960-ականների Հարավային Ամերիկայի լավագույն ակումբներից մեկում՝ «Պենյառոլում», որի հետ երկու անգամ հաղթել է Ուրուգվայի առաջնությունում։ 1970-ական թվականներին Ֆիգերոան համաշխարհային ճանաչման է արժանացել բրազիլական «Ինտերնասիոնալ» ակումբում իր ելույթներով, որի հետ նա երկու անգամ դարձել է Բրազիլիայի չեմպիոն և 6 անգամ նվաճել Գաուշու լիգայի գավաթը։ Վալդոմիրոյի փոխանցումից հետո նրա գոլը «Ինտերին» թույլ է տվել նվաճել պատմության մեջ առաջին չեմպիոնական տիտղոսը Բրազիլիայում։
1967 և 1968 թվականներին նա ճանաչվել է լավագույն խաղացող Ուրուգվայում, 1974, 1975, 1976 թվականներին՝ Հարավային Ամերիկայում, 1975 և 1976 թվականներին՝ Բրազիլիայում, 1977 և 1978 թվականներին՝ Չիլիում։ 1975 և 1976 թվականներին Էլիաս Ֆիգերոան ճանաչվել է ՖԻՖԱ-ի վարկածով աշխարհի լավագույն ֆուտբոլիստ։


=== Հավաքականում ===
Չիլիի հավաքականում Էլիաս Ֆիգերոան նորամուտը կատարել է 1966 թվականի փետրվարի 23-ին ԽՍՀՄ հավաքականի հետ ընկերական խաղում, որն ավարտվել է 0:2 հաշվով։ Ֆիգերոան հավաքականի կազմում մասնակցել է 1966, 1974 և 1982 թվականների աշխարհի երեք առաջնություններին, 1967 թվականի Հարավային Ամերիկայի առաջնությանը, որտեղ Չիլիի հավաքականը դարձել է 1979 թվականի Ամերիկայի բրոնզե մեդալակիր և գավաթակիր, որտեղ Չիլիի հավաքականը դարձել է արծաթե մեդալակիր։ Այսպիսով, աշխարհի առաջնություններում նրա առաջին և վերջին ելույթների միջև անցել է 16 տարի։ Ֆուտբոլի պատմության մեջ միայն ութ մարդ է ցույց տվել նույն արդյունքը՝ Անտոնիո Կարբախալը, Լոթար Մաթեուսը և Ռաֆայել Մարկեսը (5-ական առաջնություն), Ջուզեպպե Բերգոմին, Ռիգոբեր Սոնգը և Սամուել Էտո'Օն (4-ական առաջնություն), ինչպես նաև Ուգո Սանչեսը (երեք առաջնություն) և Ֆարիդ Մոնդրագոնը (երկու առաջնություն)։ Ֆիգերոան հավաքականում իր վերջին ելույթն անցկացրել է  1982 թվականի աշխարհի առաջնության՝ Ալժիրի հավաքականի հետ խաղում 1982 թվականի հունիսի 24-ին, որն խաղն ավարտվել է չիլիացիների պարտությամբ (2:3)։ Ընդհանուր առմամբ Ֆիգերոան հավաքականի կազմում մասնակցել է 46 պաշտոնական հանդիպման, որոնցում խփել է 2 գոլ։

Ընդհանուր՝ 46 խաղ/ 2 գոլ, 13 հաղթանակ, 13 ոչ-ոքի, 20 պարտություն


== Ձեռքբերումներ ==


=== Թիմային ===
 Չիլիի հավաքականՀարավային Ամերիկայի առաջնության բրոնզե մեդալակիր – 1967
Ամերիկայի գավաթի խաղարկության արծաթե մեդալակիր – 1979
Բերնարդո Օ'Հիգգինսի գավաթի դափնեկիր – 1966
Խուան Պինտո Դուրանի գավաթի դափնեկիր – 1979 «Սանտյագո Ուոնդերերս»Չիլիի առաջնության բրոնզե մեդալակիր – 1966 «Պենյարոլ»Ուրուգվայի չեմպիոն (2) – 1967, 1968
Ուրուգվայի առաջնության արծաթե մեդալակիր (3) – 1969, 1970, 1971
Լիբերտադորեսի գավաթի եզրափակչի մասնակից – 1970 «Ինտերնասիոնալ»Բրազիլիայի չեմպիոն (2) – 1975, 1976
Բրազիլիայի առաջնության բրոնզե մեդալակիր – 1972
Ռիու Գրանդի դու Սուլ նահանգի չեմպիոն (6) -1971, 1972, 1973, 1974, 1975, 1976 «Պալեստինո»Չիլիի չեմպիոն – 1978
Չիլիի առաջնության բրոնզե մեդալակիր – 1977
Չիլիի գավաթի դափնեկիր – 1978 «Կոլո Կոլո»Չիլիի առաջնության արծաթե մեդալակիր – 1982
Չիլիի գավաթի դափնեկիր – 1982


=== Անձնական ===
FIFA World Player 1976
1974 թվականի ֆուտբոլի աշխարհի առաջնության բոլոր աստղերի հավաքական
Հարավային Ամերիկայի ֆուտբոլիստ (3) – 1974, 1975, 1976
Հարավային Ամերիկայի երրորդ ֆուտբոլիստ – 1977
Հարավային Ամերիկայի լավագույն ֆուտբոլիստի կոչման հավակնորդ (4) – 1972, 1973, 1978, 1981
Բրազիլիայի «Ոսկե գնդակի» դափնեկիր – 1972, 1976
Բրազիլիայի «Արծաթե գնդակի» դափնեկիր (4) – 1972, 1974, 1975, 1976
37-րդ տեղը քսաներորդ դարի լավագույն ֆուտբոլիստների ցուցակում ըստ ՊՍՀՖՖ-ի
8-րդ տեղը 20-րդ դարի Հարավային Ամերիկայի լավագույն ֆուտբոլիստների ցուցակում ըստ ՊՍՀՖՖ-ի
Ընդգրկվել է ՖԻՖԱ 100 ցանկում
Միակ չիլիացին, որը մասնակցել է աշխարհի երեք առաջնությունների
Եղել է բոլոր թիմերի ավագ, որտեղ խաղացել է։


== Ծանոթագրություններ ==


== Արտաքին հղումներ ==
Վիճակագրություն FIFA-ի կայքում(անգլ.)
Ֆուտբոլիստի էջը worldfootball.net կայքում(գերմ.)
Չիլիի հավաքականում անցկացրած խաղերի վիճակագրությունը solofutbol.cl կայքում
Վիճակագրությունը National Football Teams կայքում(անգլ.)Կենսագրությունն «Ինտերնասիոնալի» կայքում